CELEX: C2007/199/13
Language: fi
Date: 2007-08-25 00:00:00
Title: Asia C-430/05: Yhteisöjen tuomioistuimen tuomio (ensimmäinen jaosto) 5.7.2007 (Symvoulio tis Epikrateiasin (Kreikka) esittämä ennakkoratkaisupyyntö) — Ntionik Anonymi Eraireia Emporias H/Y, Logismikou kai Paroxis Ypiresion Michanografisis ja Ioannis Michail Pikoulas v. Epitropi Kefalaiagoras (Direktiivi 2001/34/EY — Direktiivin 21 artikla — Arvopaperien ottaminen viralliselle pörssilistalle — Listalleottoesite — Virheellisten tietojen julkaiseminen — Vastuussa olevat henkilöt — Hallituksen jäsenet)

25.8.2007   
            
            
               FI
            
            
               Euroopan unionin virallinen lehti
            
            
               C 199/8
            
         Yhteisöjen tuomioistuimen tuomio (ensimmäinen jaosto) 5.7.2007 (Symvoulio tis Epikrateiasin (Kreikka) esittämä ennakkoratkaisupyyntö) — Ntionik Anonymi Eraireia Emporias H/Y, Logismikou kai Paroxis Ypiresion Michanografisis ja Ioannis Michail Pikoulas v. Epitropi Kefalaiagoras
   (Asia C-430/05) (1)
   
   (Direktiivi 2001/34/EY - Direktiivin 21 artikla - Arvopaperien ottaminen viralliselle pörssilistalle - Listalleottoesite - Virheellisten tietojen julkaiseminen - Vastuussa olevat henkilöt - Hallituksen jäsenet)
   (2007/C 199/13)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Symvoulio tis Epikrateias
   Pääasian asianosaiset
   
      Kantajat: Ntionik Anonymi Eraireia Emporias H/Y, Logismikou kai Paroxis Ypiresion Michanografisis ja Ioannis Michail Pikoulas
   
      Vastaaja: Epitropi Kefalaiagoras
   Oikeudenkäynnin kohde
   Ennakkoratkaisupyyntö — Symvoulio tis Epikrateias — Arvopaperien ottamisesta viralliselle pörssilistalle sekä siihen liittyvästä tiedonantovelvollisuudesta 28.5.2001 annetun Euroopan parlamentin ja neuvoston direktiivin 2001/34/EY 21 artiklan tulkinta — Sellaisen listalleottoesitteen julkaiseminen, joka sisältää virheellisiä tietoja, jotka voivat johtaa sijoittajia harhaan
   Tuomiolauselma
   Arvopaperien ottamisesta viralliselle pörssilistalle sekä siihen liittyvästä tiedonantovelvollisuudesta 28.5.2001 annetun Euroopan parlamentin ja neuvoston direktiivin 2001/34/EY (EYVL L 184, s. 1) 21 artiklaa on tulkittava siten, että se ei estä kansallista lainsäätäjää säätämästä sitä tapausta varten, että arvopaperien ottamiseksi viralliselle pörssilistalle julkaistussa listalleottoesitteessä esitetyt tiedot osoittautuvat virheellisiksi tai harhaanjohtaviksi, hallinnollisista seuraamuksista, jotka määrätään paitsi niille henkilöille, jotka nimenomaisesti mainitaan tässä esitteessä siitä vastuullisina, myös mainittujen arvopaperien liikkeeseenlaskijalle sekä erotuksetta tämän liikkeeseenlaskijan hallituksen jäsenille riippumatta siitä, onko viimeksi mainitut nimetty vastuullisiksi mainitussa listalleottoesitteessä.
   
      (1)  EUVL C 60, 11.3.2006.